
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 27 aprilie 2010
Pl.x.180/2010


AVIZ

asupra Propunerii legislative privind învăţământul superior
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Propunerea legislativă privind învăţământul superior,  trimisă cu adresa nr. Pl.x.180 din 19 aprilie 2010, înregistrată cu nr.31/320 din 19 aprilie 2010. 

Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat, cu modificările ulterioare.

Propunerea legislativă are ca obiect de reglementare asigurarea cadrului legal privind conducerea şi finanţarea unitară a învăţământului superior românesc, realizarea unei viziuni unitare şi integrale asupra organizării şi funcţionării sistemului naţional de învăţământ, pe baza compatibilizării acestuia cu exigenţele spaţiului european al educaţiei şi alinierii la practica internaţională în materie de educaţie, întărirea autonomiei universitare şi finanţarea în funcţie de coeficienţii de calitate, definirea clară a statutului juridic şi a patrimoniului universităţilor.
Potrivit prevederilor art.61 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a dezbătut propunerea legislativă în şedinţa din 27 aprilie 2010.

Membrii comisiei au examinat iniţiativa legislativă supusă avizării şi expunerea de motive. 
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a propunerii legislative privind învăţământul superior.
În raport de obiectul şi conţinutul reglementării, propunerea legislativă face parte din categoria legilor organice, fiind incidente dispoziţiile art.73 alin.(3) lit. n) din Constituţia României, republicată.
                      PREŞEDINTE,                          
 SECRETAR,

                        Daniel Buda                               Gabriel Andronache

Consilier parlamentar,
Rodica Penescu

